**CHVÚ Malá Fatra– navrhované ciele ochrany**

***(verzia - 21.9.2022, odsúhlasená Európskou komisiou 22.9.2022)***

***Operatívny cieľ č. 1.1:*** *Zvýšiť a následne udržať úroveň populácie hlucháňa hôrneho (Tetrao urogallus) v EFP3 za splnenia nasledovných atribútov:*

Hlucháň hôrny (*Tetrao urogallus*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet kohútov | Min. 30 kohútov | Zvýšenie početnosti populácie zo súčasného počtu menej ako 20 kohútov na počet min. 30 kohútov. |
| Veľkosť biotopu druhu - hniezdny a potravný (pasívny manažment) | Výmera územia so zabezpečeným pasívnym manažmentom (ha) | Min. 2 300 ha | Zvýšenie výmery s pasívnym manažmentom v území (s bezzásahovým režimom) zo súčasných vyše 1530 ha. Udržanie stavu rozvoľnených porastov s prevahou ihličnatých drevín a s výskytom čučoriedky s vhodnou štruktúrou so zakmenením pod 0,6, s hlúčikovitou štruktúrou, hlboko zavetvenými korunami, s dostatkom úkrytových možností pre hniezdenie. |
| Veľkosť biotopu druhu - hniezdny a potravný (aktívny manažment) | Výmera biotopov so zabezpečeným aktívnym manažmentom (ha) | Min. 2100 ha | Dosiahnutý zlepšený stav biotopov na výmere min. 2100 ha s aplikovaným manažmentom zameraným na zlepšovanie štruktúry biotopov, ktorá zodpovedá ekologickým nárokom druhu, teda s rozvoľneným porastom so zakmenením 0,7 a nižším, hlúčikovitou štruktúrou, menšími čistinami. Vzájomná vzdialenosť medzi vhodnými biotopmi druhu (lesných porastov s uvedenou maximálnou mierou zakmenenia, výskytom čučoriedok a prevahou ihličnatých drevín) nesmie byť väčšia ako 5 -10 km. |

***Operatívny cieľ 1.2:*** *Zvýšiť a následne udržať úroveň populácie tetrova hoľniaka (Lyrurus tetrix), žlny sivej (Picus canus), muchárika malého (Ficedula parva), muchárika bielokrkého (Ficedula albicollis), skaliara pestrého (Monticola saxatilis) strakoša veľkého (Lanius excubitor), výra skalného (Bubo bubo), bociana čierneho (Ciconia nigra), lelka lesného (Caprimulgus europaeus), ďateľ hnedkavý (Dendrocopos syriacus), prepelice poľnej (Coturnix coturnix) a žltochvosta hôrneho (Phoenicurus phoenicurus) v EFP1, EFP2, EFP4, EFP5, EFP7 za splnenia nasledovných atribútov u jednotlivých druhov:*

Tetrov hoľniak (*Lyrurus tetrix*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet kohútov | Min. 40 kohútov | Zvýšenie početnosti populácie zo súčasných menej ako 20 kohútov na minimálne 40 kohútov. |
| Veľkosť hniezdneho a potravného biotopu | Výmera (ha) rozvoľnených porastov kosodreviny nad hranicou stromovej vegetácie | 300 ha | Udržanie výmery hniezdneho a potravného biotopu na rozlohe min. 300 ha. |
| Štruktúra hniezdneho a potravného biotopu | Percento (%) rozvoľnenia porastov kosodreviny nad hranicou stromovej vegetácie | Min. 30 % plochy pásma kosodreviny | Porasty kosodreviny v EFP4 pre tetrova hoľniaka sú rozvoľnené s výskytom bobuľovitých druhov nízkych krovín (čučoriedkami, brusnicami), vresu a s výskytom jarabiny alebo brezy, čo zodpovedá ekologickým nárokom druhu. |

Žlna sivá (*Picus canus*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet hniezdnych párov | min. 125 hniezdnych párov | Dosiahnutie početnosti populácie druhu na hodnotu min. 125 hniezdnych párov. |
| Veľkosť hniezdneho a potravného biotopu | Výmera (ha) lesných porastov listnatých a zmiešaných lesov vo veku nad 80 rokov | Viac ako 25 000 ha | Dosiahnutie výmery hniezdneho lesného biotopu na rozlohe min. 25 000 ha vo veku nad 80 rokov, vhodné je, ak sú susediace s nelesnými biotopmi tradične využívanými. |
| Štruktúra hniezdneho a potravného biotopu | % fragmentácie lesných porastov | Max . 15 % | Fragmentácia biotopu predstavuje maximálne 15 % porastov mladších ako 40 rokov. Fragmentácia je určená podielom území s lesným porastom (do 40 rokov), lesných ciest, iných infraštruktúrnych projektov alebo iných plôch, ktoré nie sú nelesnými prirodzenými biotopmi. Min. veľkosť časti hniezdneho biotopu je min. 40 ha a obnovné prvky sú vytvárané max. do výmery 0,2 ha. |
| Štruktúra hniezdneho a potravného biotopu | Zastúpenie hrubých stromov a mŕtveho dreva (m3/km2) | Min. 301 | Dosiahnutie požadovaného zastúpenia mŕtveho dreva a hrubých stromov v porastoch, ktoré poskytujú potravu pre druh a úkrytové možnosti (do r 2023 vypracovaná presnejšia metodika). |

Muchárik malý (*Ficedula parva*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet hniezdnych párov | Min. 1200 hniezdnych párov | Zvýšenie početnosti populácie druhu na početnosť min. 1200 hniezdnych párov. |
| Veľkosť Štruktúra hniezdneho a potravného biotopu | Výmera (ha) starších lesných porastov (nad 80 rokov) | Viac ako 25 000 ha More than 25 000 ha | Dosiahnutie výmery hniezdneho lesného biotopu (lesov vo veku nad 80 r.) na rozlohe min. 25 000 ha, listnatých a zmiešaných lesov s významným zastúpením buka (34 – 75 %). |
| Štruktúra hniezdneho a potravného biotopu | % fragmentácie lesných porastov | max. 15 % | Fragmentácia biotopu predstavuje maximálne 15 %. Fragmentácia je určená podielom území s lesným porastom (do 10 rokov), lesných ciest, iných infraštruktúrnych projektov alebo iných plôch, ktoré nie sú nelesnými prirodzenými biotopmi. |
| Veľkosť hniezdneho a potravného biotopu | Zastúpenie hrubých stromov a mŕtveho dreva (m3/km2) | Min. 201 | Dosiahnutie požadovaného zastúpenia mŕtveho dreva a hrubých stromov v porastoch, ktoré poskytujú potravu pre druh a úkrytové možnosti. |

Muchárik bielokrký (*Ficedula albicollis*)

|  |  |  |  |  |  |
| --- | --- | --- | --- | --- | --- |
| **Parameter** | | **Merateľnosť** | | **Cieľová hodnota** | **Doplnkové informácie** |
| Veľkosť populácie druhu | | Počet hniezdnych párov | | Min. 4500 hniezdnych párov | Zvýšenie početnosti populácie druhu na početnosť min. 4500 hniezdnych párov. |
| Veľkosť hniezdneho a potravného biotopu | | Výmera (ha) starších lesných porastov (nad 80 rokov) | | Viac ako 25 000 ha | Dosiahnutie výmery hniezdneho biotopu na rozlohe min. 25 000 ha listnatých a zmiešaných lesov s prevahou listnatých drevín (50 – 75 %). |
| Štruktúra hniezdneho a potravného biotopu | | % fragmentácie lesných porastov. | Max. 15 % | Fragmentácia biotopu predstavuje maximálne 15 %. Fragmentácia je určená podielom území s lesným porastom (do 10 rokov), lesných ciest, iných infraštruktúrnych projektov alebo iných plôch, ktoré nie sú nelesnými prirodzenými biotopmi. | |
| Štruktúra hniezdneho a potravného biotopu | | Zastúpenie hrubých stromov a mŕtveho dreva (m3/km2) | | Min. 201 | Dosiahnutie požadovaného zastúpenia mŕtveho dreva a hrubých stromov v porastoch, ktoré poskytujú potravu pre druh a úkrytové možnosti. |

Skaliar pestrý (*Monticola saxatilis*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet hniezdnych párov | min. 7 hniezdnych párov | Zvýšenie populácie na min. 7 hniezdnych párov v prípade zvrátenia celoeurópskeho ústupu druhu. |
| Veľkosť hniezdneho a potravného biotopu | Výmera (ha) | Min. 300 ha | Dosiahnutie udržiavanej výmery biotopu s nízkym porastom travinnej vegetácie. Udržanie hniezdnych biotopov za účelom obnovy a zvýšenia hniezdnej populácie v prípade, ak sa zastaví celoeurópsky pokles populácie druhu a skaliar pestrý začne obsadzovať pôvodné hniezdiská. |
| Štruktúra hniezdneho a potravného biotopu | Sukcesia drevín (v % z biotopu druhu) | Max. 30 % | Na hniezdiskách skaliara pestrého nesmie zastúpenie kosodreviny, krovín a drevín presiahnuť 30 %. |

Strakoš veľký (*Lanius excubitor*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet hniezdnych párov | min.7 hniezdnych párov | Zvýšenie početnosti populácie min. na 7 hniezdnych párov. |
| Veľkosť hniezdneho a potravného biotopu druhu | Výmera (ha) | 5000 ha | Mozaikovitá poľnohospodárska krajina s rozptýlenou nelesnou drevinovou vegetáciou a zastúpením krajinných prvkov na úrovni minimálne 10 %. |

Výr skalný (*Bubo bubo*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet párov | min. 10 párov | Dosiahnutie minimálnej úrovne populácie 10 hniezdnych párov. |
| Hniezdne biotopy | Existencia nerušených hniezdnych biotopov | Hniezdne biotopy druhu bez rušivých vplyvov | Dosiahnuť vylúčenie rušivých ľudských činností v miestach výskytu druhu (skalné útvary) - zvýšenej návštevnosti a banskej činnosti. |
| Veľkosť hniezdneho a potravného biotopu | Výmera v (ha) | Viac ako 280 ha | Zabezpečenie výmery hniezdneho biotopu na rozlohe min. 280 ha s výskytom skalných stien, skalných veží, previsov, nerušených návštevnosťou a s okolitou krajinou so zastúpením trvalých trávnych porastov v podiele vyššom ako 80 %. |

Bocian čierny (*Ciconia nigra*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet obsadených teritórií | min. 10 hniezdnych párov | Dosiahnutie minimálnej úrovne populácie 10 hniezdnych párov. |
| Veľkosť hniezdneho a potravného biotopu | Výmera (ha) lesných porastov nad 80 rokov alebo fragmentov starých lesných porastov | min. 10 500 ha | Zabezpečenie minimálnej výmery hniezdneho biotopu na rozlohe 10 500 ha, s porastmi staršími ako 80 rokov. |

Lelek lesný (*Caprimulgus europaeus*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet obsadených teritórií | min. 20 obsadených teritórií | Dosiahnutie minimálnu úroveň populácie 20 obsadených teritórií. |
| Veľkosť hniezdneho a potravného biotopu druhu | Výmera (ha) starých riedkych lesov, lesov s rúbaniskami a čistinami a ekotónov | Min. 2000 ha | Udržiavanie výmery lesných porastov so zastúpením aj starších porastov so striedaním plôch starých rozvoľnených lesov, lesov s rúbaniskami a čistinami s roztrúsenými drevinami, borovicových lesov. |

Ďateľ hnedkavý (*Dendrocopos syriacus*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet obsadených teritórií | min. 15 obsadených teritórií | Dosiahnutie početnosti populácie na minimálne 15 obsadených teritórií. |
| Biotop druhu – hniezdny a potravný | Podiel (%) z katastrálnych území s výskytom starých drevín v intraviláne a jeho blízkosti | Min. 40 % | Dosiahnutie podielu katastrov, v ktorých podiel starých porastov listnatých stromov, ovocných sadov, parkov, viníc, poľných remízok a brehových porastov, ktoré poskytujú hniezdne možnosti a potravnú bázu pre druh presahuje 40 %. |

Prepelica poľná (*Coturnix coturnix*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet volajúcich samcov | Min. 65  volajúcich samcov | Dosiahnutie početnosti populácie na minimálne 65 volajúcich samcov. |
| Veľkosť hniezdneho a potravného biotopu | Výmera (ha) trávnych porastov | Min. 3000 – ha | Zabezpečenie výmery hniezdneho biotopu na rozlohe min. 3000 ha s občasne kosenými lúkami, ktoré budú potravnými a hniezdnymi biotopmi. |
| Štruktúra hniezdneho a potravného biotopu | Podiel (%) kosených lúk | Min. 30 % | Udržaný min. podiel občasne, resp. neskôr kosených lúk, bez prihnojovania a postrekov (dostatok potravy pre druh). |

Žltochvost hôrny (*Phoenicurus phoenicurus*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet hniezdnych párov | Min. 250 hniezdnych párov | Dosiahnuť zvýšenie početnosti populácie na min. 250 hniezdnych párov. |
| Veľkosť hniezdneho a potravného biotopu | Výmera (ha) starších lesných porastov (nad 80 rokov) | Viac ako 25 000 ha | Zabezpečenie výmery hniezdneho biotopu na rozlohe min. 25 000 ha, listnaté a zmiešané lesy. |
| Štruktúra hniezdneho a potravného biotopu | % fragmentácie lesných porastov | Max. 15 % | Fragmentácia biotopu predstavuje maximálne 15 %. Fragmentácia je určená podielom území s lesným porastom (do 10 rokov), lesných ciest, iných infraštruktúrnych projektov alebo iných plôch, ktoré nie sú nelesnými prirodzenými biotopmi. |
| Štruktúra hniezdneho a potravného biotopu | Zastúpenie hrubých stromov a mŕtveho dreva (m3/km2) | Mn. 301 | Dosiahnutie požadovaného zastúpenia mŕtveho dreva a hrubých stromov v porastoch, ktoré poskytujú úkrytové možnosti pre hniezdenie a dostatok potravy, s mraveniskami, členitými lesnými okrajmi a inými ekotonmi. |

***Dlhodobý cieľ 2*:** **Zachovať súčasný priaznivý stav** druhov vtákov, ktoré sú predmetom ochrany v CHVÚ Malá Fatra, konkrétne u druhov: **sokol sťahovavý** (*Falco peregrinus*) v kategórii A, **orla skalného** (*Aquila chrysaetos*) v kategórii B, **ďubníka trojprstého** (*Picoides tridactylus*) v kategórii B, **pôtika kapcavého** (*Aegolius funereus*) v kategórii B, **ďatľa bielochrbtého** (*Dendrocopos leucotos*) v kategórii B, **tesára čierneho** (*Dryocopus martius*) v kategórii B, **rybárika riečneho** (*Alcedo atthis*) v kategórii B, **včelára lesného** (*Pernis apivorus*) v kategórii B, **sovy dlhochvostej** (*Strix uralensis*) v kategórii A, **chrapkáča poľného** (*Crex crex*) v kategórii B, **kuvička vrabčieho** (*Glaucidium passerinum*) v kategórii B, **jariabka hôrneho** (*Tetrastes bonasia*) v kategórii B a **muchára sivého** (*Muscicapa striata*) v kategórii B v EFP1, EFP2, EFP5, EFP 6, EFP 7**.**

***Merateľný ukazovateľ plnenia***: zachovaný priaznivý kategórie A u predmetov ochrany, konkrétne: sokol sťahovavý, sova dlhochvostá a zachovaný priaznivý stav kategórie B u predmetov ochrany, konkrétne: orol skalný, ďubník trojprstý, pôtik kapcavý, ďateľ bielochrbtý, tesár čierny, rybárik riečny, včelár lesný, chrapkáč poľný, kuvičok vrabčí, jariabok hôrny a  muchár sivý v CHVÚ Malá Fatra.

***Operatívny cieľ č. 2.1:*** *Udržať populáciu sokola sťahovavého (Falco peregrinus), orla skalného (Aquila chrysaetos), ďubníka trojprstého (Picoides tridactylus), pôtika kapcavého (Aegolius funereus), ďatľa bielochrbtého (Dendrocopos leucotos), tesára čierneho (Dryocopus martius), rybárika riečneho (Alcedo atthis), včelára lesného (Pernis apivorus), sovy dlhochvostej (Strix uralensis), chrapkáča poľného (Crex crex), kuvička vrabčieho (Glaucidium passerinum), jariabka hôrneho (Tetrastes bonasia), muchára sivého (Muscicapa striata) v EFP1, EFP2, EFP5, EFP6 a EFP*7 *za splnenia nasledovných atribútov u jednotlových druhov.*

Sokol sťahovavý (*Falco peregrinus*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet hniezdnych párov | min. 10 hniezdnych párov | Udržanie početnosti populácie na minimálne 10 hniezdnych párov. |
| Hniezdne biotopy | Existencia nerušených hniezdnych biotopov | Hniezdne biotopy druhu bez rušivých vplyvov | Vylúčenie rušivých ľudských činností v miestach výskytu druhu (skalné útvary) - zvýšenej návštevnosti a banskej činnosti. |
| Veľkosť hniezdneho a potravného biotopu | Výmera v (ha) | Viac ako 280 ha | Zabezpečenie výmery hniezdneho biotopu na rozlohe min. 280 ha s výskytom skalných stien, skalných veží, previsov, nerušených návštevnosťou a s okolitou krajinou so zastúpením trvalých trávnych porastov v podiele vyššom ako 80 %. |

Orol skalný (*Aquila chrysaetos*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet hniezdnych párov | Min. 8 hniezdnych párov | Udržanie početnosti populácie na 8 hniezdnych párov. |
| Veľkosť hniezdneho biotopu | Výmera v (ha) | 5300 ha | Zabezpečenie hniezdneho biotopu druhu na výmere min. 5300 ha (lesné porasty vo veku nad 80 rokov). |
| Veľkosť potravného biotopu | Výmera v (ha) | 6000 ha | Zabezpečenie rozlohy trvalých trávnych porastov na výmere min. 6000 ha |

Ďubník trojprstý (*Picoides tridactylus*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet obsadených teritórií | min. 150 párov | Udržanie početnosti populácie na 150 párov. |
| Veľkosť hniezdneho a potravného biotopu | Výmera (ha) starších strednovekých porastov (do 80 rokov) | Viac ako 11000 ha | Zabezpečenie výmery hniezdneho biotopu na rozlohe min. 11 000 ha, ihličnaté a zmiešané lesy s prevahou ihličnanov zaberajú 40 a viac % potenciálne vhodných biotopov. |
| Štruktúra hniezdneho a potravného biotopu | Podiel (m3/km2) mŕtvych a odumierajúcich stojacich stromov | Viac ako 1000 | Udržanie podielu mŕtveho dreva v lesných porastoch, ktoré poskytujú potravu a hniezdne možnosti pre druh. |

Pôtik kapcavý (*Aegolius funereus*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet hniezdnych párov | min. 190 hniezdnych párov | Dosiahnutie úrovne početnosti populácie na minimálne 190 hniezdnych párov. |
| Veľkosť hniezdneho a potravného biotopu | Výmera (ha) zmiešaných lesov vo vhodnom veku (smrek, buk, jedľa, nad 80 rokov) | min.  15 700 ha | Zabezpečenie výmery hniezdneho a potravného biotopu na rozlohe min. 15 700 ha. |
| Štruktúra hniezdneho a potravného biotopu  Štruktúra hniezdneho a potravného biotopu | Počet dutinových stromov/ha | min. 5 stromov | Udržanie výskytu dutinových stromov v lesných porastoch nad 80 rokov. |

Ďateľ bielochrbtý (*Dendrocopos leucotos*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet hniezdnych párov | min. 200 hniezdnych párov | Udržanie početnosti populácie na minimálne 200 hniezdnych párov. |
| Veľkosť hniezdneho a potravného biotopu | Výmera (ha) starších strednovekých porastov (nad 80 rokov) | Viac ako 25 000 ha | Zabezpečenie výmery hniezdneho biotopu na rozlohe min. 25 000 ha, pričom ide predovšetkým listnaté a zmiešané lesy s významnou účasťou buka (34 – 75 %). |
| Štruktúra hniezdneho a potravného biotopu | % fragmentácie lesných porastov | Max. 15 % | Fragmentácia biotopu predstavuje maximálne 15 %. Fragmentácia je určená podielom území s lesným porastom (do 10 rokov), lesných ciest, iných infraštruktúrnych projektov alebo iných plôch, ktoré nie sú nelesnými prirodzenými biotopmi. |
| Štruktúra hniezdneho a potravného biotopu | Podiel (m3/km2) mŕtvych a odumierajúcich stojacich stromov | Min. 200 | Udržanie podielu mŕtveho dreva v lesných porastoch, kde je zdroj potravy pre druh. |

Tesár čierny (*Dryocopus martius*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet obsadených teritórií | min. 250 obsadených teritórií | Udržanie početnosti populácie na 250 obsadených teritórií. |
| Veľkosť hniezdneho a potravného biotopu | Výmera (ha) lesných porastov nad 80 rokov | min. 21 000 ha | Zabezpečenie výmery hniezdneho biotopu na rozlohe min. 21000 ha. |
| Štruktúra hniezdneho a potravného biotopu | Podiel (%) porastov z rozlohy lesných biotopov | min. 40 % | Udržanie podielu porastov vo veku nad 80 rokov v úrovni nad 40 % v CHVÚ, ktoré poskytujú ~~dostatok~~ hniezdnych aj potravných možností pre druh. |

Rybárik riečny (*Alcedo atthis)*

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet obsadených teritórií | min. 11 obsadených teritórií | Udržanie početnosti populácie na 11 obsadených teritórií. |
| Veľkosť hniezdneho biotopu | Počet kolmých stien v dĺžke 25 m | 15 kolmých hlinitých stien v dĺžke > 25 m na tokoch vzdialených každá od seba minimálne kilometer | Zabezpečenie veľkosti vhodného hniezdneho biotopu na 15 kolmých hlinitých stenách v dĺžke min. 25 m na tokoch vzdialených každá od seba minimálne kilometer.  Potravný biotop je vlastný tok pri hlinitých stenách. |

Včelár lesný (*Pernis apivorus*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet obsadených teritórií | min. 25 obsadených teritórií | Udržanie početnosti populácie na úrovni 25 obsadených teritórií. |
| Veľkosť hniezdneho a potravného biotopu | Lesné porasty nad 80 rokov alebo fragmenty starých lesných porastov | min. 10 500 ha | Zabezpečenie výmery hniezdneho a potravného biotopu na rozlohe min. 10 500 ha. |
| Štruktúra hniezdneho a potravného biotopu | Podiel (%) porastov z rozlohy lesných biotopov | min. 20 % | Udržanie minimálneho podielu porastov vo veku nad 80 rokov v CHVÚ, čím sa zabezpečí dostatok potravných a hniezdnych možností pre druh. |

Sova dlhochvostá (*Strix uralensis*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet obsadených teritórií | Min. 30 obsadených teritórií | Udržanie početnosti populácie na 30 obsadených teritórií. |
| Veľkosť hniezdneho a potravného biotopu | Lesné porasty nad 80 rokov alebo fragmenty starých lesných porastov | Min. 21000 ha | Zabezpečenie výmery hniezdneho biotopu na rozlohe min. 21 000 ha, s obmedzenou lesohospodárskou činnosťou počas hniezdneho obdobia druhu. |
| Štruktúra hniezdneho biotopu | Podiel (%) porastov z rozlohy lesných biotopov | min. 40 % | Udržať podiel porastov vo veku nad 80 rokov v CHVÚ, ktoré poskytujú hniezdne aj potravne možností pre druh. |

Chrapkáč poľný (*Crex crex*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet volajúcich samcov | min. 100 volajúcich samcov | Udržanie početnosti populácie na 100 volajúcich samcov. |
| Veľkosť hniezdneho a potravného biotopu | Výmera (ha) trávnych porastov | min. 3000 –ha | Zabezpečenie výmery hniezdneho a potravného biotopu na rozlohe min. 3000 ha, teda neskôr po 1. auguste kosených trvalých trávnych porastov s kosením od stredu ku kraju a bez aplikácie umelých hnojív zohľadňujúc tieto ekologické nároky druhu pre udržanie hniezdneho biotopu v priaznivom stave. |
| Štruktúra hniezdneho a potravného biotopu | Podiel (%) kosených lúk | Min. 30 % | Udržaný min. podiel občasne kosených lúk, kde sú miesta pre úkryt a hniezdenie druhu a potravné možnosti. |

Kuvičok vrabčí (*Glaucidium passerinum*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet hniezdnych párov | min. 250 hniezdnych párov | Udržanie početnosti populácie na minimálne 250 hniezdnych párov. |
| Veľkosť hniezdneho a potravného biotopu | Výmera (ha) zmiešaných lesov vo vhodnom veku (smrek, buk, jedľa, nad 80 rokov) | min. 15 000 ha | Zabezpečenie výmery hniezdneho a potravného biotopu vo veku nad 80 rokov na rozlohe min. 15 000 ha. |
| Štruktúra hniezdneho biotopu | Počet dutinových stromov/ha | min. 5 stromov | Udržanie výskyty dutinových stromov po tesárovi čiernom v lesných porastoch nad 80 rokov, ktoré poskytujú hniezdne možnosti pre druh. |

Jariabok hôrny (*Tetrastes bonasia*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet obsadených teritórií | Min. 250 obsadených teritórií | Udržanie početnosti populácie na 250 obsadených teritórií. |
| Veľkosť hniezdneho a potravného biotopu | Výmera (ha) lesných porastov nad 80 rokov alebo fragmenty starých lesných porastov. | Min. 21000 ha | Zabezpečenie výmery hniezdneho a potravného biotopu na rozlohe min. 21000 ha. |
| Štruktúra hniezdneho a potravného biotopu | Podiel (%) porastov z rozlohy biotopov | Min. 40 % | Udržanie podielu starších porastov vo veku nad 80 rokov v CHVÚ nad stanovenou úrovňou. |

Muchár sivý (*Muscicapa striata*)

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie druhu | Počet hniezdnych párov | min. 600 hniezdnych párov | Potrebné udržanie početnosti populácie na úrovni minimálne 600 hniezdnych párov. |
| Veľkosť hniezdneho a potravného biotopu | Výmera (ha) starších strednovekých (do 80 rokov) lesných porastov | Viac ako 25 000 ha | Zabezpečenie výmery hniezdneho biotopu na rozlohe min. 25 000 ha. |
| Štruktúra hniezdneho a potravného biotopu | % fragmentácie lesných porastov | Max. 15 % | Fragmentácia biotopu predstavuje maximálne 15 %. Fragmentácia je určená podielom území s lesným porastom (do 10 rokov), lesných ciest, iných infraštruktúrnych projektov alebo iných plôch, ktoré nie sú nelesnými prirodzenými biotopmi. |
| Štruktúra hniezdneho a potravného biotopu | Podiel (m3/km2) mŕtvych a odumierajúcich stojacich stromov | min. 300 | Udržanie podielu mŕtveho dreva v lesných porastoch, ktoré predstavujú zdroj potravy pre druh (hmyz vyvíjajúci sa v tomto biotope). |